„Jevgeni Ossinovski mõistatus ongi see, et miks satub ta ise ikka ja jälle lahingutesse, mida tark sõjapealik kindlasti väldiks. Kust ilmse kaotuse korral ei saa välja mitte väärikalt taganedes, vaid ainult valusalt vingerdades ja oma uhket marssalikuube lõhki kiskudes ning mudaga üle valades,” kirjutas Eesti Ekspressi peatoimetaja Erik Moora pärast seda, kui oli pikalt kiitnud Ossinovski taibukust ja strateegilist mõtlemist. Miks siis ometi?

Vastus on lihtne. Jevgeni Ossinovski oli kõigest 29-ne, kui ta neli aastat tagasi sotsiaaldemokraatide esimeheks valiti. Ta oli selle ameti jaoks liiga noor ja kogenematu. Ta kasvatas endale habeme ja hakkas kandma konservatiivse lõikega ülikondi, mistõttu ta välimus ei reetnud tema tegelikku vanust.